62020TJ0124_INF
Hotărârea Tribunalului (Camera a noua) din 6 octombrie 2021 –M/S. Indeutsch International/EUIPO‐ 135 Kirkstall (Reprezentarea unor șevroane între două linii paralele)
(Cauza T‑124/20)
„Marcă a Uniunii Europene – Procedură de declarare a nulității – Marca Uniunii Europene colectivă figurativă reprezentând șevroane între două linii paralele – Motiv absolut de refuz – Semn susceptibil de a constitui o marcă a Uniunii Europene – Articolul 7 alineatul (1) litera (a) din Regulamentul (CE) nr. 207/2009 [devenit articolul 7 alineatul (1) litera (a) din Regulamentul (UE) 2017/1001] – Caracter distinctiv – Articolul 7 alineatul (1) litera (b) din Regulamentul nr. 207/2009 [devenit articolul 7 alineatul (1) litera (b) din Regulamentul 2017/1001] – Obligația de a se pronunța asupra acțiunii – Articolul 71 alineatul (1) din Regulamentul 2017/1001 – Acțiune incidentă”
1.
Marcă a Uniunii Europene – Procedura căii de atac – Acțiune în fața instanței Uniunii – Competența Tribunalului – Modificarea unei decizii a Oficiului – Apreciere prin prisma competențelor conferite camerei de recurs
[Regulamentul 2017/1001 al Parlamentului European și al Consiliului, art. 64 alin. (5), art. 71 alin. (1) și art. 72 alin. (3)]
(a se vedea punctul 36)
2.
Marcă a Uniunii Europene – Renunțare, decădere și nulitate – Cauze de nulitate absolută – Semne care pot constitui o marcă – Reprezentarea grafică a unei mărci prezentate sub formă figurativă – Condiții de înregistrare – Reprezentare grafică suficient de clară și de precisă
(Regulamentul nr. 207/2009 al Consiliului, art. 4)
(a se vedea punctul 43)
3.
Marcă a Uniunii Europene – Renunțare, decădere și nulitate – Cauze de nulitate absolută – Înregistrare contrară articolului 7 alineatul (1) literele (a) și (b) din Regulamentul nr. 207/2009 – Criterii de apreciere
[Regulamentul nr. 207/2009 al Consiliului, art. 4, art. 7 alin. (1) lit. (a) și (b) și art. 7 alin. (3)]
(a se vedea punctele 44-47 și 72)
4.
Marcă a Uniunii Europene – Renunțare, decădere și nulitate – Cauze de nulitate absolută – Semne care pot constitui o marcă – Mărci lipsite de caracter distinctiv – Marcă figurativă reprezentând șevroane între două linii paralele
[Regulamentul Parlamentului European și al Consiliului, art. 71 alin. (1); Regulamentul nr. 207/2009 al Consiliului, art. 4, art. 7 alin. (1) lit. (a) și (b), alin. (3) și art. 52 alin. (2)]
(a se vedea punctele 65-72)
5.
Marcă a Uniunii Europene – Procedura căii de atac – Acțiune în fața instanței Uniunii – Competența Tribunalului – Controlul legalității deciziilor camerelor de recurs – Întindere – Limite
[Regulamentul 2017/1001 al Parlamentului European și al Consiliului, art. 72 alin. (1)-(3); Regulamentul nr. 207/2009 al Consiliului, art. 7 alin. (1) lit. (a)]
(a se vedea punctele 73 și 74)
6.
Marcă a Uniunii Europene – Procedura căii de atac – Acțiune în fața instanței Uniunii – Posibilitatea Tribunalului de a modifica decizia atacată – Limite
[Regulamentul 2017/1001 al Parlamentului European și al Consiliului, art. 72 alin. (2) și (3); Regulamentul nr. 207/2009 al Consiliului, art. 7 alin. (1) lit. (a)]
(a se vedea punctul 76)
Obiectul
Acțiune formulată împotriva Deciziei Camerei de recurs extinse a EUIPO din 13 decembrie 2019 (cauza R 2672/2017-G) privind o procedură de declarare a nulității între Crafts Americana Group și M/S. Indeutsch International.
Dispozitivul
1)
Anulează Decizia Camerei de recurs extinse a EUIPO din 13 decembrie 2019 (cauza R 2672/2017-G).
2)
Nu mai este necesară pronunțarea asupra fondului acțiunii principale.
3)
M/S. Indeutsch International și Oficiul Uniunii Europene pentru Proprietate Intelectuală (EUIPO) vor suporta, pe lângă propriile cheltuieli de judecată, cheltuielile de judecată efectuate de 135 Kirkstall, Inc., fostă Crafts Americana Group, Inc., aferente acțiunii incidente și procedurii în fața camerei de recurs.
4)
135 Kirkstall, fostă Crafts Americana Group, va suporta propriile cheltuieli de judecată aferente acțiunii principale.